Varnininkai

Varnininkai (arba Didieji Varnininkai; , nuo 1938 m. birželio 2 d. Steinkirch, nuo 1946 m. Zabolotnojė, ) – buvęs kaimas (bažnytkaimis) Rytų Prūsijoje, Pilkalnio apskrityje, dabartinės Kaliningrado srities teritorijoje, Lobinio krante, 9 km į pietryčius nuo Pilkalnio, 10 km į šiaurės rytus nuo Stalupėnų.

 Istorija 
dešinėje|miniatiūra|250x250px|Didžiųjų Varnininkų kaimo bendruomenės ribos 1931 m.

Nadruvos žemės kaimo pavadinimas lietuviškos kilmės. Vienas seniausių kaimų Pilkalnio apskrities teritorijoje. 1556 m. pirmą kartą paminėtas mokesčių registre kaip dalis senesnio, didelio išsibarsčiusio Warlauc kaimo prie Briedupės. Smarkiai nukentėjo nuo 1709–11 m. maro: 1719 m. iš 40 buvusių sodybų net 31 buvo tuščios. Po maro atkelta kolonistų – daugiausia zalcburgiečių, pomeraniečių. 1734 m. iš 17 šeimų tik viena buvo lietuviškai kalbanti (Pritzckus Grigatis).XVIII-XIX a. D.Varnininkų gyventojų sąrašai GenWiki

1863 m. iš gretimų Bildviečių, Pilkalnio, Stalupėnų, Viliūnų, Katniavos ir Širvintos parapijų kaimų sudaryta savarankiška Varnininkų evangelikų liuteronų parapija, iki tol kaimas priklausė Pilkalnio parapijai. Bažnyčia pastatyta tik 1895 m. – neoromaninio stiliaus plytinis pastatas su keturkampiu bokštu (neišlikusi – Antrojo pasaulinio karo ir pokario metais sunaikinta).

Iki 1723 m. priklausė Ragainės valsčiaus šaltyšiaus administruojamai Užpjaunių seniūnijai (vok. Uschpionsches Schulzenamt), 1723–1818 m. – Įsruties apskrities Diržkiemio valsčiui, 1818–1945 m. – Pilkalnio apskričiai ir 1874 m. įsteigtam Varnininkų valsčiui.D.Varnininkai GenWiki Nuo 1946 m. balandžio 7 d. Nesterovo rajono, vėliau Krasnoznamensko rajono Dobrovolsko kaimo gyvenvietės teritorijoje. Pokario metais trumpai buvo gyvenamas, vėliau apleistas ir išnykęs.

|}

 Parapija 

1939 m. Varnininkų parapijai priklausė 14 kaimo bendruomenių ir dviejų kaimo bendruomenių dalys Pilkalnio ir Stalupėnų apskrityse:Varnininkų parapija GenWiki vok.

Pavadinimas lietuviškaiVokiškaiVokiškai nuo 1938 m.AmbraskiemisAmbraskehmenKrebsfließBarškynaiBartschkühnenKühnenDagučiaiDagutschenTegnerskrugDagutėliaiGroß DaguthelenStreuhöfenDegėsiai  (dalis: Tarpupėnų dvaras ir buvęs M. Tarpupėnų kaimas)Groß DeggesenDegesenJukniškiaiJucknischkenFöhrenhorstKybartaiKybartenTiefenfeldeKumelupiaiKummehlupchenEbenfelde (nuo 1928 m.)Mažieji DagutėliaiKlein DaguthelenDorotheendorfMažieji VarnininkaiKlein WarningkenSeidlershöhePečinkiaiPetzingkenPetzingenSudargai  (dalis: be Žvejupėnų palivarko)SodargenŠilaiSzillenSchellendorfŠilingiaiSchillingenŠilininkaiSchilleningkenHainauVarnininkaiGroß WarningkenSteinkirch

 Gyventojai 

 Šaltiniai 

 Nuorodos 
 Губин А.Б. Топонимика Калининграда. Реки и водоемы // Калининградские архивы. – Калининград, 2007. – Вып. 7. – С. 197–228.
 Населенные пункты Калининградской области: краткий спр. / Ред. В.П. Ассоров, В.В. Гаврилова, Н.Е. Макаренко, Э.М. Медведева, Н.Н. Семушина. – Калининград: Калинингр. кн. изд-во, 1976.
 Населенные пункты Калининградской области и их прежние названия = Ortsnamenverzeichnis Gebiet Kaliningrad (nordliches Ostpreussen) / Сост. Е. Вебер. – Калининград: Нахтигаль, 1993.

Kategorija:Pilkalnio apskrities gyvenvietės
Kategorija:Panaikintos Nesterovo rajono gyvenvietės